
	1.
	Noteikumu projekts
6.10.2. izmitināto informācijas sistēmu pieejamību mēneša ietvaros;
	Iebildums
Lūdzam precizēt noteikumu projekta 6.10.2.apakšpunktu, izsakot to atbilstoši piedāvātājai redakcijai.
Informācijas sistēmas pieejamību var ietekmēt ne tikai mākoņdatošanas platformas darbība, bet arī citi dažādi faktori. Atbilstoši noteikumu projekta saturam valsts datu apstrādes mākoņa pārziņa pienākums ir nodrošināt mākoņdatošanas pakalpojumus informācijas sistēmu izmitināšanai, tādēļ valsts datu apstrādes mākoņa pārzinis seko līdzi mākoņdatošanas pakalpojumu pieejamībai, nevis informācijas sistēmas pieejamībai.
 
 
Piedāvātā redakcija
6.10.2. izmitināto informācijas sistēmu izmantoto mākoņdatošanas pakalpojumu pieejamību mēneša ietvaros;
	Daina Linde (SAM)

	2.
	Noteikumu projekts
6.11. atbildēt par valsts mākoņdatošanas platformas virtualizācijas vidē apstrādātajiem datiem, nodrošinot to pieejamību, integritāti un konfidencialitāti;
	Iebildums
Lūdzam svītrot noteikumu projekta 6.11.apakšpunktu vai izteikt to piedāvātajā redakcijā.
Par informācijas sistēmu datiem, saskaņā ar Valsts informācijas sistēmu likumā noteikto regulējumu, atbild informācijas sistēmas pārzinis, nodrošinot datu apstrādi, kvalitāti, pieejamību un integritāti. Ņemot vērā to, ka valsts mākoņdatošanas platformā tiks izvietotas dažādas valsts informācijas sistēmas, kam katrai ir savs pārzinis, valsts mākoņdatošanas platformas pārzinis nevar atbildēt par mākoņdatošanas infrastruktūrā apstrādāto informācijas sistēmu datu pieejamību un integritāti. Valsts mākoņdatošanas platformas pārziņa piederības robeža ir virtuālās vides komponenšu komplekts, lai tiktu nodrošināta virtuālo serveru darbība informācijas sistēmas darbības nodrošināšanai.
 
 
Piedāvātā redakcija
6.11. nodrošināt valsts mākoņdatošanas platformas virtualizācijas vidē glabāto datu pieejamību, integritāti un konfidencialitāti atbilstoši vienošanās par mākoņdatošanas pakalpojuma nodrošināšanu noteiktajām prasībām;
	Daina Linde (SAM)

	3.
	Noteikumu projekts
6.1. noteikt valsts mākoņdatošanas platformas lietotāja un valsts mākoņdatošanas platformas pārziņu savstarpējo funkciju, pienākumu un atbildību sadalījumu vienošanās par mākoņdatošanas pakalpojuma nodrošināšanu;
	Priekšlikums
Lūdzam papildināt noteikumu projekta 6.1. apakšpunktu ar galvenajām prasībām, kuras būtu jāatrunā vienošanās par mākoņdatošanas pakalpojumu nodrošināšanu.
 

 
Piedāvātā redakcija
6.1. noteikt valsts mākoņdatošanas platformas lietotāja un valsts mākoņdatošanas platformas pārziņu savstarpējo funkciju, pienākumu un atbildību sadalījumu vienošanās par mākoņdatošanas pakalpojuma nodrošināšanu. Vienošanās par mākoņdatošanas pakalpojuma nodrošināšanu atkarībā no sniegtā mākoņdatošanas pakalpojuma iekļauj vismaz šādu informāciju:
6.1.1. mākoņdatošanas pakalpojuma aprakstu;
6.1.2. mākoņdatošanas pakalpojuma apjomu;
6.1.3. mākoņdatošanas pakalpojuma izmantošanas administratīvos un tehniskos noteikumus un ierobežojumus;
6.1.4. mākoņdatošanas pakalpojuma sniegšanas kvalitātes kritērijus (pieejamība, plānoto darbu saskaņošana);
6.1.5. mākoņdatošanas pakalpojuma kvalitātes rādītājus;
6.1.6. mākoņdatošanas pakalpojuma kumulatīvo pieejamību;
6.1.7. valsts mākoņdatošanas pakalpojumu platformas pārziņa un valsts mākoņdatošanas platformas lietotāja pienākumus, tiesības un atbildības.
	Daina Linde (SAM)



